b'\n_START_ARTICLE_\nToledsko Kraljevstvo (Vizigoti)\n_START_PARAGRAPH_\nToledsko Kraljevstvo je bila dr\xc5\xbeava Zapadnih Gota. Nastala je od dijela vizigotske dr\xc5\xbeave koji je bio na Pirenejskom poluotoku. Vizigoti su nakon 450. osvojili ve\xc4\x87i dio Hispanije (do 507.), \xc5\xa1ire\xc4\x87i se na ra\xc4\x8dun Sveva i Vandala. Mala elitna skupina Vizigota zavladala je tim podru\xc4\x8dje, osobito na ra\xc4\x8dun bizantske provincije Spanije i svevskog kraljevstva Galicije. U me\xc4\x91uvremenu su Franci pod Klodvigom I. osvojili akvitanske i galske posjede Vizigota, osim Septimanije. Sjedi\xc5\xa1te preostatka nekada\xc5\xa1nje velike vizigotske dr\xc5\xbeave prvo je bila Colonia Faventia Julia Augusta Pia Barcino (Barcelona), pa Emerita Augusta (M\xc3\xa9rida). (Toletum) Toledo je glavni grad postao oko 555. godine. 587. godine arijanski Vizigoti pre\xc5\xa1li su na katolicizam. Nakon Tre\xc4\x87eg koncila u Toledu, vizigotski vladar Rekared odrekao se arijanstva i prihvatio nicejsko vjerovanje. Uzeo je ime Flavije, prezime iz Konstantinske dinastije i vladao u stilu rimskih careva._NEWLINE_Toledsko Kraljevstvo se odr\xc5\xbealo do 711., kada su ga uni\xc5\xa1tili Mauri. U bitci kod Guadalete ubijen je gotski kralj Roderik, a ta je bitka ozna\xc4\x8dila po\xc4\x8detak maurskog osvajanja \xc5\xa0panjolske._NEWLINE_U Toledskom Kraljevstvu nalazimo elemente protofeudalizma.'